cyanic-selkie/wikianc huggingface dataset:
Shinshiro
Shinshiro on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin itäosassa Toyojoen keski- ja yläjuoksun vuoristoalueella. Länsiosat kuuluvat Mino-Mikawan ylänköön. Idässä kaupunki rajautuu Shizuokan prefektuuriin. Shinshirossa on 45 745 asukasta (huhtikuussa 2020) ja sen pinta-ala on 499,23 neliökilometriä. Pinta-alaltaan se on prefektuurin toiseksi suurin kaupunki.
Shinshiro merkitsee kirjaimellisesti ’uutta linnaa’ ja on peräisin Okudaira Nobumasan vuonna 1575 Nagashinon taistelun jälkeen rakennuttamalta linnalta. Edo-kaudella 1600-luvun puolivälistä lähtien Shinshiro kehittyi Suganuma-klaanin hallinnassa linnanaluskaupunkina, postiasemana (shukuba) ja Toyojoen jokisatamana. Meiji-kaudella sen liikenteellinen merkitys väheni alueen kiertäneiden rautatielinjojen rakentamisen vuoksi. Toisen maailmansodan jälkeen kaupunkiin on sijoittunut puutarhaviljelyn ja karjankasvatuksen lisäksi muun muassa kumi- ja elektroniikkateollisuutta. Kaupunkioikeudet Shinshirolle myönnettiin vuonna 1958. Kaupunki laajeni huomattavasti vuonna 2005, kun siihen liitettiin Hōrain maaseutukaupunki ja Tsukuden kyläkunta.
Shinshiro muistetaan 1500-luvulla käydystä Nagashinon taistelusta, ja kaupungin nähtävyyksiin kuuluvatkin Nagashinon linnan raunio ja taistelupaikalle perustettu museo. Kaupungin rakennettua kulttuuriperintöä edustavat esimerkiksi Hōraijivuorelle rakennettu Hōrai-jin buddhalainen temppeli ja historiallinen Mochizuki-suvun asuintalo, jotka on molemmat valittu Japanin tärkeäksi kulttuuriomaisuudeksi. Hōrai-ji tunnetaan myös dengaku-tanssiperinteestään (Mikawa no dengaku). Luonnonnähtävyyksiä ovat kirsikankukistaan tunnettu Sakurabuchin puisto, Ateran seitsemän vesiputousta ja Chiiwan rotko. Osa kaupungin alueesta kuuluu Aichin ylängön ja Tenryūn–Okumikawan puolikansallispuistoihin. Shinshiroa palvelee JR Tōkain Iida-linja.
Taateliluumu
Taateliluumu eli lootusluumu on eebenpuiden sukuun kuuluva puulaji. Sitä tavataan luonnonvaraisena laajalla alueella Aasiassa. Lajia myös viljellään sen hedelmien takia.
Ulkonäkö ja koko
thumb|left|180px|Taateliluumun lehtiä. Kuva: Jean-Pol Grandmont. thumb|left|180px|Taateliluumun kukkia. thumb|left|180px|Taateliluumun hedelmiä.
Taateliluumun rungon kaarna on karkeaa, tummaa ja pienilevyistä. Kuumina, tyyninä päivinä puun ympärillä leijuu mustaherukkamainen tuoksu. Lehdet ovat suikeita ja kiiltäviä. Ne pysyvät puussa pitkälle syksyyn mutta putoavat lopulta vihreinä. Hede- ja emikukat sijaitsevat eri puissa. Kukkien teriö on uurnamainen, neliliuskainen ja väriltään punertavan- tai vihertävänvalkoinen. Hedelmät ovat pieniä ja maultaan tympeänimeliä.
Levinneisyys
Taateliluumua tavataan luonnonvaraisena alkuperäislajina Japanista ja Kiinasta aina Vähään-Aasiaan saakka. Lajin levinneisyysalueen länsirajaa on tosin hankala määritellä, koska puuta on jo kauan viljelty Etelä-Eurooppaa myöten.
Käyttö
Taateliluumu on vanha viljelykasvi, jota kasvatetaan syötävien hedelmiensä takia. Lajia käytetään myös koristepuuna.
Meistriliigan kausi 2016
Meistriliigan kausi 2016 on Viron seurajalkapalloilun korkeimman sarjatason, Meistriliigan (sponsorisyistä A. Le Coq Premium Liiga), 26. kausi. Kausi alkoi 4. maaliskuuta ja se päättyy 5. marraskuuta 2016.
Putoamiskarsinta
Sarjataulukon yhdeksänneksi sijoittunut pelaa Esiliigan voittaneen joukkueen kanssa yhdestä paikasta Meistriliigan kaudella 2017 kaksiosaisen ottelun.
Complicated (Dimitri Vegas & Like Miken ja David Guettan kappale)
"Complicated" menestyi kaupallisesti hyvin heikosti, sen päästyä singlelistan kolmenkymmenen parhaan joukkoon ainoastaan Alankomaissa ja Belgiassa. Näistä jälkimmäisessä se myi platinaa 20 000 myydyllä kopiolla.
Albert Jarullin
Albert Jarullin (s. 3. toukokuuta 1993) on venäläinen jääkiekkoilija, joka pelaa KHL:ssa Ak Bars Kazanissa. Hän on edustanut KHL:ssa myös Neftehimikiä ja Atlant Mytištšiä. Jarullin on pelipaikaltaan puolustaja. Kaudella 2011–2012 alkaneella KHL-urallaan Jarullin on pelannut 11.4.2020 mennessä pelannut 344 KHL:n runkosarjaottelua tehopistein 27+76=103 ja 41 pudotupeliottelua tehopistein 3+9=12.
Estadio Monumental David Arellano
Estadio Monumental David Arellano on jalkapallostadion, joka sijaitsee Chilen pääkaupungin Santiagon kaakkoisosassa Maculissa. Stadion on avattu käyttöön vuonna 1975, ja sen nykyinen yleisökapasiteetti on 47 347. Se toimii paikallisseura Colo-Colon kotikenttänä.
Stadion toimi yhtenä pelipaikkana vuoden 2015 Copa Américassa.
Disney XD
Disney XD on Disney Channelin sisarkanava, joka aloitti toiminnan Suomessa, Ruotsissa, Tanskassa ja Norjassa 12. syyskuuta 2009. Kanavan kuvauksen mukaan Disney XD-kanavalla esitetään pääasiassa pojille tarkoitettua ohjelmistoa, mutta tytötkin otetaan huomioon. Suomessa kanava oli maksullinen. Kanava korvasi Toon Disney ja Jetix-lastenkanavat. Kanavan lähetysaika oli kello 7-23. Disney XD lopetti lähetykset Suomen alueella 31. joulukuuta 2020.
Kanava aloitti lähetyksensä Yhdysvalloissa 13. helmikuuta 2009 ja Englannissa 1. syyskuuta 2009.
Mitticool
Mitticool on intialainen kylmä/jääkaappi, joka toimii ilman sähköä. Mitticoolia kylmentää veden voimakas haihtuminen Intian kuumassa ilmastossa. Tämä jääkaappi vaatii hyvin toimiakseen kuivan ilmaston. Se jäähdyttää sisätilansa jopa 8 astetta ympäristöä viileämmäksi. Ruoka säilyy 2-3 päivää, jopa viisi päivää. Mitticoolin kehitti Intian Gujaratista kotoisin oleva Mansukhbhai Prajapati. Perusajatuksen Prajapati lienee saanut perinteisestä matki-astiasta.
Yksilövastuinen hoitotyö
Yksilövastuinen hoitotyö on hoitotyön menetelmä, jossa sama hoitaja koordinoi potilaan hoitoa koko hoitojakson ajan. Tämä niin sanottu omahoitaja huomioi potilaan aktiivisena yksilönä omine tarpeineen ja kohtaa tämän läheisineen tasavertaisena.
Omahoitaja
Potilaalle nimetään yksilövastuisessa hoitotyössä omahoitaja, jonka nimen hän tietää ja jolla on vastuu potilaan hoidon suunnittelusta tämän sairaalassaolon ajan. Potilaan tulisi voida halutessaan osallistua hoitonsa suunnitteluun ja hänen tulee tietää kotiutuessaan, miten hoitaa itseään kotona ja mihin ottaa yhteyttä, jos kotona ilmenee ongelmia.
Omahoitajan poissa ollessa korvaava hoitaja noudattaa omahoitajan laatimaa hoitosuunnitelmaa. Tavoitteena on, että potilas voi kokea läheisyyttä, turvautua toiseen ihmiseen ja tulla oikeaan aikaan autetuksi. Yhteistyösuhde lisää potilaan tietoisuutta itsestään, auttaa näkemään mahdollisuuksia ja mahdollistaa potilaan oman elämän hallinnan.
Periaatteet
Omahoitajajärjestelmä toimii parhaiten pienissä hoitoyksiköissä, joissa hoidetaan pääosin sellaisia potilaita, joiden hoito vaatii pitkää sairaalahoitoa tai hoitosuhdetta.
Kytöjärvi (Jämsä)
Kytöjärvi on Keski-Suomessa Jämsässä Lahdenkylän lähellä sijaitseva järvi.
Maantietoa
Järven pinta-ala on 9,4 hehtaaria, se on 650 metriä pitkä ja 250 metriä leveä. Järvellä on kartan mukaan yksi saari. Sen rantaviivan pituus on 1,6 kilometriä.
Miesten syöksylasku alppihiihdon maailmanmestaruuskilpailuissa 2011
Miesten syöksylasku alppihiihdon maailmanmestaruuskilpailuissa 2011 järjestettiin 12. helmikuuta Kandahar-rinteessä. Kilpailuun osallistui 54 urheilijaa 24 eri maasta.
Tulokset
thumb|right|200px|Kilpailun voittanut [[Erik Guay]]
Juuso Välimäki (jääkiekkoilija)
Juuso Välimäki (s. 6. lokakuuta 1998 Nokia) on suomalainen jääkiekkopuolustaja, joka pelaa NHL-seura Arizona Coyotesin organisaatiossa. Calgary Flames varasi hänet ensimmäisellä kierroksella 16. pelaajana kesällä 2017.
Seuraura
Toukokuussa 2015 Välimäki teki kaksivuotisen SM-liigasopimuksen Ilveksen kanssa. Ennen tätä Madison Capitols varasi hänet 87. pelaajana USHL:n varaustilaisuudessa. Samana kesänä Välimäen varasi myös WHL-joukkue Tri-City Americans 14. pelaajana CHL:n varaustilaisuudessa. Hän siirtyi Americansiin kaudeksi 2015–2016. Välimäki teki siellä tulokaskaudellaan 56 runkosarjaottelussa tehot 7+25=32. Kaudella 2016–2017 hän oli joukkueensa eniten maaleja tehnyt puolustaja ja neljänneksi paras pistemies tehoilla 19+42=61. Välimäki sijoittui WHL:n puolustajien maalipörssissä neljänneksi ja puolustajien pistepörssissä seitsemänneksi. Hän pelasi kauden aikana CHL Top Prospects Gamessa.
Calgary Flames varasi Välimäen ensimmäisellä kierroksella 16. pelaajana NHL:n varaustilaisuudessa 2017. Hänen ja aiemmin varaustilaisuuden kolmantena pelaajana varatun Miro Heiskasen varauksen myötä ensimmäistä kertaa historiassa kaksi suomalaispuolustajaa varattiin ensimmäisellä kierroksella samana vuonna. Lisäksi samassa varaustilaisuudessa ensimmäisellä kierroksella suomalaispuolustajista varattiin myöhemmin myös Urho Vaakanainen (18. varaus) ja Henri Jokiharju (29. varaus). Jo samana kesänä heinäkuussa Välimäki teki Flamesin kanssa kolmivuotisen tulokassopimuksen. Hän jatkoi kaudella 2017–2018 Tri-City Americansin WHL-joukkueessa. Välimäki valittiin kauden päätteeksi liigan läntisen konferenssin toiseen tähdistökentälliseen.
Välimäki otti paikan Calgary Flamesin NHL-kauden 2018–2019 avauskokoonpanosta. Hän teki näin ollen NHL-debyyttinsä runkosarjan avauskierroksella 3. lokakuuta 2018 vieraissa Vancouver Canucksia vastaan. Välimäki merkittiin Flamesin kolmospuolustajapariin Michael Stonen viereen. Hän sai ottelussa jääaikaa 10.19 minuuttia ja Välimäki keräsi teholukeman –2. Ensimmäisen NHL maalinsa hän teki kuudennessa ottelussaan 17. lokakuuta 2018 kotiottelussa Boston Bruinsia vastaan. Välimäen osuma jäi Flamesin 5–2-voittoon päättyneen ottelun ratkaisumaaliksi. Hänet valittiin ottelun kolmostähdeksi. Marraskuussa 2018 Välimäki joutui sivuun alaraajavamman vuoksi. Hän palasi kaukaloihin tammikuussa 2019, jolloin Flames lähetti Välimäen heti tämän kuntouduttua AHL-joukkue Stockton Heatin vahvuuteen. Hän pelasi siellä 20 runkosarjaottelua tehopistein 4+10=14, kunnes Flames kutsui Välimäen takaisin NHL-vahvuuteensa huhtikuun vaihteessa. Hän pelasi NHL:ssä kauden aikana kaikkiaan 24 runkosarjaottelua tehopistein 1+2=3 ja kaksi playoff-ottelua tehden yhden syöttöpisteen.
Välimäki loukkaantui kesäharjoituksissa elokuussa 2019, kun hänen polvensa eturistiside repesi. Välimäen leikkaushoitoa vaatinut vamma piti hänet sivussa lopulta koko kauden 2019–2020 ajan.
Syyskuussa 2020 Calgary Flames lainasi Välimäen toistaiseksi voimassa olevalla sopimuksella Ilveksen SM-liigajoukkueeseen, kunnes NHL:n harjoitusleirit alkavat. Hän pelasi kaudella 2020–2021 piste per peli -tahdilla 19 runkosarjaottelua tehopistein 2+17=19. Välimäki johti Ilveksen sisäistä syöttöpörssiä sekä koko SM-liigan puolustajien piste- ja syöttöpörssiä, kunnes joulukuussa hänen lainasopimuksensa vahvistettiin päättyneeksi, kun Flames kutsui Välimäen takaisin Pohjois-Amerikkaan.
Elokuussa 2021 Välimäki teki kaksivuotisen jatkosopimuksen Flamesin kanssa.
Lokakuussa 2022 Flames asetti Välimäen waiwers-listalle josta Arizona Coyotes poimi hänet joukkueeseensa.
Tammikuussa 2023 Välimäki teki Coyotesin kanssa yksivuotisen ja miljoonan dollarin arvoisen jatkosopimuksen.
Maajoukkueura
Välimäki pelasi alle 20-vuotiaiden MM-kilpailuissa vuosina 2017 ja 2018. Ensimmäisessä turnauksessa hänet valittiin toisen Latviaa vastaan pelatun karsintasarjan ottelun päätteeksi Suomen ottelun parhaaksi pelaajaksi. Välimäki teki ottelussa kaksi maalia. Vuoden 2018 turnauksessa hän toimi Suomen kapteenina.
Välimäki pelasi myös alle 18-vuotiaiden MM-kilpailuissa vuosina 2015 ja 2016, joista jälkimmäinen turnaus päättyi maailmanmestaruuteen ja ensimmäinen turnaus hopeaan. Vuoden 2016 turnauksessa hän toimi Suomen maailmanmestarijoukkueen kapteenina. Välimäki pelasi myös alle 18-vuotiaiden Ivan Hlinkan muistoturnauksessa vuosina 2014 ja 2015.
Välimäki palkittiin Huippu-Pohjola-leirin parhaana puolustajana vuonna 2013.
Muuta
Välimäen serkku on golfaaja Sami Välimäki.
Välimäki meni naimisiin pitkäaikaisen tyttöystävänsä Vilman kanssa heinäkuussa 2023.
Carrascon kansallispuisto
Carrascon kansallispuisto on vuonna 1991 perustettu luonnonsuojelualue Cochabamban departementissa, keskisessä Boliviassa. Puiston korkeus vaihtelee 300-4 700 metrin välillä ja sen ilmasto on pääosin kuumaa ja kosteaa, mutta puistoon kuuluu myös korkeita vuoria sekä puolikuivaa ylänkömaata. Alueella on runsaasti eri metsätyyppejä vaihdellen trooppisesta alangosta vuoriston pilvimetsään. Puiston pinta-ala on noin 622 600 hehtaaria (6 226 km2) ja sen alueella elää yli 5 000 kasvilajia, 700 lintulajia, sekä muita villieläimiä kuten silmälasikarhuja, apinoita ja jaguaareja.
Carrascon kansallispuistoa uhkaa useat vaaratekijät, ja se onkin maan uhatuimpia luonnonsuojelualueita. Useat vaaratekijöistä, kuten metsästys, kalastus ja metsäkato, uhkaavat myös muita Bolivian luonnonsuojelualueita, mutta alueen poliittiset ja sosiaaliset erimielisyydet tekevät puiston tehokkaasta valvomisesta lähes mahdotonta.
Sakoluoto
Sakoluoto on entisen Rymättylän kunnan, nykyisen Naantalin kaupungin eteläosassa sijaitseva saari. Saaren pinta-ala on 0,97 neliökilometriä, ja siellä on yksi vakituinen asukas. Vapaa-ajan asuntoja saarella on 46, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.
Suuremmista saarista Sakoluodon läheisyydessä on pohjoispuolella Iso Maisaari, itäpuolella Airismaa ja eteläpuolella Aaslaluoto. Sakoluodon suurin pituus on noin 2,9 kilometriä.
Vääksynjoki
Vääksynjoki -nimisiä jokia on ainakin kaksi:
Hitit (Meiju Suvas)
Hitit on suomalaisen Meiju Suvaksen albumi vuodelta 2004, joka sisältää uudelleenlevytettyjä versioita hänen vanhoista levytyskappaleistaan.
Rise (Katy Perryn kappale)
”Rise” on yhdysvaltalaisen Katy Perryn kappale, joka julkaistiin heinäkuussa 2016. Kappale toimi teemakappaleena yhdysvaltalaisen NBC-televisiokanavan olympialähetyksissä. Kappaleen on tuottanut Max Martin. Single on sijoittunut parhaimmillaan Yhdysvaltain Billboard Hot 100 -listan sijalle 11. Suomessa kappale debytoi latauslistan sijalla 1.
Kappaleen sanoma on itseensä luottamisesta ja ettei pidä ikinä luovuttaa.
Uusien tieteiden sanakirja
Uusien tieteiden sanakirja on vuonna 1994 ilmestynyt tieteidenvälinen hakuteos. Teoksen kirjoittajat ovat Ib Ravn, Claus Emmeche, Simo Køppe, Frederik Stjernfelt ja Jan Teuber. Timo Paukun tekemä suomennos ilmestyi vuonna 1997 Editan kustantamana.
Gabriel Ruotsalainen
Ruotsalainen saavutti SM-pronssia 25 000 metrin juoksussa 1917. Pariisin olympiamaratonilla 1924 hän keskeytti.
Ruotsalaisen syyskuussa 1922 Helsingissä maratonilla juoksema aika 2.46.26,4 oli sen kauden maailman kärkitulos täydellä maratonilla.
Ruotsalainen muutti Pohjois-Amerikkaan. Hän kuoli Kanadassa 27. kesäkuuta 1966. Suomessa hänet julistettiin kuolleeksi 29.5.1985 ja kuolinajaksi määrättiin 1.1.1984.
Oikeusvaikutus
Oikeusvaikutus eli oikeusseuraamus eli oikeusseuraus tarkoittaa oikeudellisen ratkaisun teosta koituvia, oikeussäännösten määräämiä, usein kielteisiä seurauksia, kuten esimerkiksi korvausta tai rangaistusta. Ratkaisun tekijä ottaa huomioon oikeusjutussa toteennäytetyt tosiasiat ja valitsee niiden perusteella sovellettavat oikeussäännökset. Ne saattavat jättää päättäjälle paljonkin harkinnan varaa hänen valitessaan konkreettisia oikeusvaikutuksia.
Yksityisoikeudessa velvoitteen täyttämättä jättämisen seuraamukseen liittyy pakkotäytäntöönpanotoimet eli velvoitteiden tehosteet, joita voidaan käyttää myös yksipuolisissa velkasuhteissa. Keskeisimpiä tehosteita ovat hinnanalennus, luontoissuoritus, menettämisseuraamus, pidättämisoikeus, sopimuksen purku, sopimussakko ja vahingonkorvaus. Rikosoikeudessa oikeusvaikutuksia ovat rangaistukset ja turvaamistoimet, kuten esimerkiksi eristäminen pakkolaitokseen, konfiskaatio ja moottoriajoneuvon kuljettajalle määrätty ajokielto. Hallinto-oikeudellisia seuraamuksia ovat esimerkiksi rikemaksu, seuraamusmaksu, julkinen huomautus tai varoitus.
U-370
U-370 oli Saksan laivaston tyypin VII sukellusvene toisessa maailmansodassa. Se suoritti kaksitoista tehtävää Itämerellä, ennen kuin liittoutuneet upottivat sen 1945 Pohjois-Saksassa.
Valmistus
Alus tilattiin 25. elokuuta 1941 Flensburger Schiffsbau-Geselshaftilta Flensburgista, missä köli laskettiin 21. marraskuuta 1942 telakkanumerolla 493. Se laskettiin vesille 24. syyskuuta 1943 ja otettiin palvelukseen 19. marraskuuta päällikkönään yliluutnantti Karl Nielsen.
Palvelus
Palvelukseen otettaessa alus liitettiin koulutettavaksi 4. sukellusvenelaivueeseen. Se lähti 9. kesäkuuta 1944 Kielistä Marvikeniin, jonne se saapui seuraavana päivänä. Alus lähti 29. kesäkuuta paluumatkalle Marvikenistä Kieliin, jonne se saapui 1. heinäkuuta. Se siirrettiin 1. elokuuta 1944 operatiiviseen palvelukseen 8. sukellusvenelaivueeseen. Se siirrettiin 16. joulukuuta 1945 vielä 4. sukellusvenelaivueeseen.
Se lähti 9. heinäkuuta 1944 Kielistä Tallinnaan, jonne se saapui 12. heinäkuuta.
Se upotti 31. heinäkuuta 1944 viidennellä partiomatkallaan Neuvostoliiton laivaston MO-101 lähellä Koivistoa.
Yhdeksännellä partiomatkalla Erwin Stiegeler huuhtoutui mereen 23. heinäkuuta 1944 mereen.
Alus upotti 12. tammikuuta 1945 Suomen laivaston miinalaiva Louhen 11. partiomatkallaan.
Veneen miehistö upotti 5. toukokuuta 1945 aluksensa Geltingerinlahdella (itään Flensburgista). Hylky romutettiin 1948.
Samsaari
Samsaari on entisen Rymättylän kunnan, nykyisen Naantalin kaupungin eteläosassa sijaitseva saari. Saaren pinta-ala on 0,80 neliökilometriä ja vakituisia asukkaita on 6. Vapaa-ajan asuntoja saarella on 8, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.
Samsaaren suurin pituus on noin 2,2 kilometriä.
Sokkokiitäjä (perhonen)
Sokkokiitäjä (Smerinthus caecus) on keskikokoinen kiitäjäperhoslaji. Sitä ei toistaiseksi ole tavattu Suomesta.
Koko ja ulkonäkö
Sokkokiitäjä muistuttaa hyvin paljon silmäkiitäjää (Smerinthus ocellatus) ja vaihtelee ulkonäöltään hyvin vähän. Etusiivet ovat harmaanruskeat, siiven keskiosassa on kaksi tummanruskeaa poikkiviirua, joista sisempi tekee tasaisen kaarteen ja poikkivirujen väliin jää valkoinen keskitäplä. Siiven kärkiosan vaaleassa kuviossa poikkijuova muodostaa kaksi kärkeä. Takasiipi on pohjaväriltään ruusunpunainen ja reunojaan kohti oranssinsävyinen. Siivessä on iso sini-musta silmätäplä, joka jakaantuu tummalla juovalla kahtia. Ruumis on harmaanruskea, mutta keskiruumiin selkäpuoli suklaanruskea. Siipiväli 50–65 mm.
Lähisukuisesta ja Suomessakin varsin yleisestä silmäkiitäjästä sokkokiitäjä eroaa etenkin pienemmän kokonsa vuoksi ja etusiipien kuvioinnin perusteella.
Toukka on sinivihreä tai vihreä, kauttaaltaan vaaliden nystyjen peittämä ja sen sivuilla on vaaleita vinojuovia. Toukan peräpäässä on loppuvaiheessa turkoosinsininen piikki.
Levinneisyys ja lentoaika
Sokkokiitäjä on itäinen laji, jonka levinneisyys Euroopassa rajoittuu Venäjälle. Venäjällä levinneisyys jatkuu laajalti Siperiaan sekä edelleen Mongoliaan, Kiinan pohjoisosiin, Japaniin ja Koreaan. Perhoset ovat lennossa yhtenä sukupolvena kesäkuun alusta heinäkuun alkuun. Suomea lähimpänä laji elää Laatokan kaakkoispuolella ja Pietarin ympäristössä.
Elinympäristö ja elintavat
Sokkokiitäjää tavataan pääasiassa sekametsissä ja niiden laitamilla, sekä pajuja ja koivuja kasvavilla vesistöjen reunamilla. Se on harvalukuinen ja saattaa esiintyä pitkiä aikoja huomaamattomana. Lähimpien sukulaistensa tapaan aikuinen perhonen on lyhytikäinen eikä nauti lainkaan ravintoa, mutta koiraat tulevat helposti valolle. Kotelo talvehtii.
Ravintokasvi
Toukka elää mm. pajuilla (Salix).
Kaitanen (Jämsä)
Kaitanen on Keski-Suomessa Jämsässä Vekkulan kylän lähellä sijaitseva lampi.
Maantietoa
Lammen pinta-ala on 4,1 hehtaaria, se on 800 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 1,6 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 158,3 metriä mpy.
Serie A:n kausi 2016–2017
Serie A:n kausi 2016–2017 oli Italian seurajalkapalloilun korkeimman sarjan Serie A:n 115. kausi. Kausi alkoi 20. elokuuta 2016 ja se päättyi 28. toukokuuta 2017.
Mauritania kesäolympialaisissa 2016
Mauritania osallistui kesäolympialaisiin 2016. Sitä edusti kaksi urheilijaa, molemmat yleisurheilussa. Joukkueen lipunkantajana avajaisissa toimi pikajuoksija Jidou El-Moctar.
Sykkylven
Sykkylven on kunta Møren ja Romsdalin läänissä Norjassa. Kunnalla on pinta-alaa 338 neliökilometriä, ja asukkaita sillä oli 7 673 vuonna 2013.
Tara Moore
Tara Moore (s. 6. elokuuta 1992 Brittiläinen Hongkong) on brittiläinen tennispelaaja. Parhaimmillaan hän on ollut kaksinpelissä WTA-listan sijalla 183 elokuussa 2013. Hän on voittanut urallaan seitsemän ITF-turnausta kaksinpelissä ja kuusi turnausta nelinpelissä.
Moore saavutti ensimmäisen voittonsa WTA-kiertueella kesäkuussa 2012 voitettuaan Birminghamin WTA-turnauksen ensimmäisellä kierroksella maailmanlistan sijalla 53 olleen Iveta Benešován. Toisella kierroksella hän hävisi Casey Dellacqualle kolmessa erässä.
Constantine (videopeli)
Constantine on Bits Studiosin ja SCi Gamesin kehittämä sekä THQ:n julkaisema toimintaseikkailu- ja kolmannen persoonan ammuntapeli. Peli perustuu DC Comicsin sarjakuvaan Hellblazer ja sen pohjalta tehtyyn elokuvaan Constantine. Pelin julkaistiin vuonna 2005 Microsoft Windowsille, PlayStation 2:lle ja Xboxille.
Pelaaja pelaa Constantinella, joka aikoo saada selville miten ja miksi demonit ovat kyenneet fyysisesti saapumaan maaplaneetalle vaikka sen kieltää muinainen laki. Constantinella on käytössä useita pyhiäaseita ja esineitä, kaksoisrevolveristä pyhään vesipommiin. Pelaaja kohtaa useanlaisia demoneita ja on velvollinen matkustamaan helvettiin, joka muistuttaa liekeissä ja mädäntyneenä olevaa ihmisten maailmaa.
Davis Cup 2010
Davis Cup 2010 oli 99:s miesten maajoukkueiden välinen tennisturnaus. Davis Cupin maailmanlohkossa pelasi 16 joukkuetta ja yli sata joukkuetta otti osaa maanosalohkoihin. Serbian Belgradissa 3.–5. joulukuuta pelatussa loppuottelussa Serbia voitti Ranskan ja saavutti näin ensimmäisen Davis Cup -voittonsa.
Ojanne
Ojanne on sukunimi, joka on muun muassa seuraavilla suomalaisilla henkilöillä:
Rintaro
Rintaro (, s. 22. tammikuuta 1941, Tokio, oikealta nimeltään Shigeyuki Hayashi ) on japanilainen anime-ohjaaja.
Rintaron taiteilijanimi kirjoitetaan joskus virheellisesti muodoissa Rin Taro tai Taro Rin.
Turun punavankileirin muistomerkki ”535”
pienoiskuva|Turun punavankileirin muistomerkki Kurjenkaivonkentällä. Turun punavankileirin muistomerkki ”535” on taiteilija Ismo Kajanderin suunnittelema ja Turun Aikuiskoulutuskeskuksen metallipuolen opettajan Reijo Möttösen toteuttama teos Kurjenkaivonkentän rinteessä Turussa. Taideteos paljastettiin vuonna 1994 paikalla, jossa oli sisällissodan jälkeen ollut Turun vankileiri. Leirillä oli enimmillään 3300 punaista vankia, joista 175 menehtyi.
Muistomerkissä voi nähdä ristin, rastin tai kompassin omasta tulkinnasta riippuen. Tasapitkät sakarat yhdistyvät keskeltä nousevaan kalliokumpareeseen. Muistomerkin teksti on pitkäaikaisen turkulaisen poliitikon ja kansanedustajan Pertti Paasion kynästä: ”Te kärsitte toivonne tähden”.
Hanketta tukivat useat tahot, muun muassa Tammisaaren punavankileirin rahasto. AGA lahjoitti hitsausmateriaalin ja Raahen rautaruukki tarvittavan metallilevyn.
Lähteet
60.451°N, 22.28809°W
Piszin piirikunta
Piszin piirikunnan pinta-alasta arviolta 48,9 prosenttia oli metsän peitossa vuonna 2018.
Piszin piirikunnan työttömyysaste oli vuoden 2018 lopussa 12,2 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna. vasen|pienoiskuva|220px|Piirikunnan väestöpyramidi 2014. Vuoden 2019 lopussa Piszin piirikunnassa arvioitiin olevan 56 135 asukasta, joista 50,2 prosenttia naispuolisia ja 49,8 prosenttia miespuolisia. Puolan väestönlaskennassa 2011 väkiluvun laskettiin olevan 58 504 ja sen ennakoidaan vuoteen 2050 mennessä pienenevän 45 751 asukkaaseen. Alle 18-vuotiaiden arvioitiin vuoden 2019 lopussa muodostaneen 18,3 prosenttia piirikunnan väestöstä, työikäisten 62,3 prosenttia ja eläkeikäisten 19,4 prosenttia väestön keski-iän ollessa 40,9 vuotta. Elävänä syntyneiden määrä oli vuonna 2019 yhteensä 512 lasta.
Keroputaan sairaala
thumb|Keroputaan sairaalan rakennuksia heinäkuussa 2010 Keroputaan sairaala on Torniossa Kivirannan kaupunginosassa sijaitseva psykiatrinen sairaala, joka kuuluu Länsi-Pohjan sairaanhoitopiiriin. Se perustettiin vuonna 1961 silloisessa Alatornion kunnassa. Keroputaalla on kehitetty poikkeuksellisen hyviä hoitotuloksia tuottava avoimen dialogin hoitomalli (ns. Keroputaan hoitomalli).
Talosmeri
Talosmeri on saari Velkuassa Naantalissa. Saaren pinta-ala on 0,53 neliökilometriä, ja vakituisia asukkaita on kymmenen. Vapaa-ajan asuntoja saarella on 15, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.
Suurempia saaria Talosmeren läheisyydessä ovat eteläpuolella Vähämaa, lännessä Lailuoto, luoteessa Palva ja koillisessa Livonsaari. Talosmeren suurin pituus on noin 1,2 kilometriä.
Teemu Ojanne
Teemu Sakari Ojanne (s. 1956 tai 1957) on suomalainen näyttelijä. Ojanne on koulutukseltaan kasvatustieteiden ylioppilas. Ojanne on toiminut Rauman kaupunginteatterin johtajana vuosina 2006–2010.
Tarmo Ruubel
Tarmo Ruubel (s. 19. elokuuta 1967 Tallinna) on suomalainen näyttelijä ja televisiojuontaja. Hän on tullut tunnetuksi muun muassa elokuvasta Iskelmäprinssi sekä useista televisiosarjoista.
Elämä ja ura
Ruubel syntyi Viron pääkaupungissa neuvostovallan aikana ja muutti Suomeen viisivuotiaana. Hän valmistui ylioppilaaksi vuonna 1986 ja suoritti Teatterikorkeakoulun 1988–1992, minkä jälkeen hän oli kauden 1992–1993 kiinnitettynä Kotkan kaupunginteatteriin.
Tarmo Ruubel on toiminut myös kiinteistövälittäjänä ja juontanut MTV3:n sisustussarjaa Pientä pintaremonttia. Hän on juontanut myös Yle TV2:n matkailuaiheista sarjaa Matkalla Virossa (2008) yhdessä Siiri Sisaskin kanssa.
Tupinambát
230px|thumb|Tupinambámies kuvattuna maalauksessa. Tupinambát olivat yksi tupi-intiaanien alaryhmistä nykyisen Brasilian koillisosissa. Monet heistä kuolivat orjuudessa portugalilaisten siirtokunnissa tauteihin ja loput sulautuivat muihin intiaaniryhmiin.
Historia
Varhaiset historialliset lähteet Brasilian rannikon intiaaneista ovat peräisin eurooppalaisilta, jotka jakoivat intiaanit hyvin laaja-alaisiin ryhmiin. Rannikon intiaanit tulivat tunnetuiksi tupeina ja siihen kuuluneilla ryhmillä oli hyvin samankaltainen kulttuuri ja kieli. Ryhmät eivät olleet kuitenkaan poliittisesti yhtenäisiä, vaan yhteisöjä leimasi jatkuva sodankäynti ryhmien kesken. Alueella asui myös intiaaneja, jotka eivät puhuneet tupi-kieliä ja heitä kutsuttiin nimellä tapuiat, joita varhaiset eurooppalaiset pitivät alueen vanhimpina asukkaina. Bahian intiaaneista kirjoittaneen Soares de Sousan mukaan tupinát ajoivat ensin tapuiat alueiltaan Brasilian rannikolla ja heitä seurasivat vuorostaan tupinambát. De Sousa perusti kirjoituksensa intiaanien kansanperinteeseen. Tupinambá-nimellä kutsuttiin sittemmin myös useita eri Amazonin suulla asuneita intiaaniryhmiä.
220px|thumb|vasen|[[André Thévetin kannibalismia kuvaava kaiverrus vuodelta 1557.]] Portugalilaisten kohdatessa tupinamboja ensi kerran nämä kaksi kansaa kävivät aluksi keskenään kauppaa. Ryhmät joutuivat kuitenkin pian yhteenottoihin keskenään, kun sokerista tuli Euroopan kysynnän myötä arvokas vientituote ja tupinambojen hallitsemat alueet alkoivat käydä houkuttelevammaksi portugalilaisille siirtomaaherroille. Portugalilaisia myös kammotti intiaanien harjoittama kannibalismi, jolla oli tärkeä osa tuolloisessa intiaanikulttuurissa. Portugalilaiset valloittivat intiaanien maat ja väkivallasta selvinneet intiaanit päätyivät orjuuteen plantaaseille.
Vuonna 1547 tupinambát nykyisen Salvadorin lähistöllä kapinoivat ja tuhosivat paikallisen portugalilaisten asutuskeskuksen tappaen sen asukkaat. Saman vuosisadan toisella puoliskolla Portugalin kruunu nimitti kuninkaallisen kuvernöörin ja rakennutti aiemmin hävitetylle paikalle uuden alueellisen pääkaupungin. Portugalilaisten vallan kasvaessa tupinambát orjuutettiin vähitellen jälleen. Siirtokunta oli yliasutettu ja taudit tappoivat suuren osan intiaaneista nopeasti. Tupinambát sekoittuivat myös muihin paikallisiin intiaaniryhmiin, kunnes he lopulta katosivat omana ryhmänään.
Lilian Garcia
Nuoruus
Garcian vanhemmat ovat Espanjasta ja Puerto Ricosta, ja hän asui lapsena Espanjassa. Yhdysvaltoihin muuton jälkeen Garcia valmistui Etelä-Carolinan yliopistosta.
Raoul Couvert
Raoul François Fernand Robert Couvert (24. kesäkuuta 1903 Chambéry – 20. helmikuuta 1983 Chambéry) oli ranskalainen jääkiekkoilija, pelipaikaltaan puolustaja. Couvert pelasi urallaan 12 kautta Ranskan pääsarjassa, jossa hän edusti Chamois de Chamonixia vuosina 1922–1934. Couvert edusti myös Ranskan maajoukkuetta Chamonix’n talviolympialaisissa 1924, Sankt Moritzin talviolympialaisissa 1928 sekä kaksissa MM-kilpailuissa ja kolmissa EM-kilpailuissa. Milanossa 1924 hän saavutti EM-kultaa Ranskan joukkueessa.
Lilian Garcia
Ura
Garcia on osallistunut kauneuskilpailuihin ja juontanut radio-ohjelmaa 1990-luvun alussa. Garcia pääsi WWE:n kehäkuuluttajaksi vuonna 1999. Hän on laulanut usein Yhdysvaltain kansallislaulun ennen WWE:n showpainiottelun, NBA:n koripallo-ottelun tai New York Jetsin baseball-ottelun alkua.
Raoul Couvert
Couvertin veli Marcial oli myös MM- ja EM-tason jääkiekkoilija.
Lilian Garcia
Musiikkiura
Garcian debyyttisingle "Shout" julkaistiin lokakuussa 2002 ja se kipusi Billboard Hot 100 -listalla parhaimmillaan sijalle 69. Hänen ensimmäinen sooloalbumi, espanjankielinen "¡Quiero Vivir!" julkaistiin lokakuussa 2007. Garcian kirjoitti albumin kymmenestä espanjan- ja kahdesta englanninkielisestä kappaleesta 11 yhdessä Jon Secadan kanssa.
Yksityiselämä
Garcia ja Chris Joseph menivät naimisiin vuonna 2009. Nykyään he asuvat New Yorkissa.
Tilen Bartol
Tilen Bartol (s. 17. huhtikuuta 1997) on slovenialainen mäkihyppääjä. Seuratasolla hän edustaa SSK Sam Ihania.
Bartol voitti nuorten maailmanmestaruuden sekä joukkuemäessä että sekajoukkuemäessä 2017. Pyeongchangin olympialaisissa 2018 hän sijoittui normaalimäessä 16:nneksi ja suurmäessä 17:nneksi.
Maailmancupissa Bartol debytoi Oberstdorfissa joulukuussa 2015, sijoittuen 47:nneksi. Ensimmäiset maailmancupin pisteensä hän saavutti oltuaan 21:s Wisłassa marraskuussa 2017. Kymmenen parhaan joukkoon hän sijoittui ensimmäisen kerran oltuaan viides Garmisch-Partenkirchenissä uudenvuodenpäivänä 2018.
Continental Cupissa Bartol on saavuttanut neljä osakilpailuvoittoa ja sijoittunut palkintokorokkeelle 13 kertaa.
Bartol hyppäsi Planicassa maaliskuussa 2016 252 metriä ylittäen silloisen maailmanennätyksen, mutta kaatui hyppynsä.
Palvia
Palvia on Keski-Suomessa Jämsässä Vekkulan kylän lähellä sijaitseva järvi.
Sofja Perovskaja
Sofja Lvovna Perovskaja (13. syyskuuta (J: 1. syyskuuta) 1853 Pietari Venäjä – 15. huhtikuuta (J: 3. huhtikuuta) 1881 Pietari, Venäjä) oli venäläinen vallankumouksellinen ja narodnikki. Hän osallistui Aleksanteri II:n murhan suunnitteluun ja hänet tuomittiin kuolemaan.
Palvia
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 141,8 metriä mpy.
Sofja Perovskaja
Elämä
Sofja Perovskaja oli Pietarin kuvernöörinä toimineen Lev Nikolajevitš Perovskin tytär. Vuonna 1869 hän opiskeli Alartšinskin naistenkursseilla, vuonna 1870 lähti pois kotoa ja vuosina 1871–72 toimi niin sanotussa Tšaikovskin ryhmässä. Hän osallistui narodnikkien toimintaan Pietarissa ja maaseudulla. Tammikuussa 1874 Perovskaja pidätettiin mutta laskettiin sitten isänsä takuita vastaan vapaaksi. Tämän jälkeen hän asui äitinsä luona Krimillä.
Heinäkuussa 1877 Perovskaja palasi Pietariin osallistuakseen niin sanottun 193:n oikeudenkäyntiin, jossa hänet vapautettiin syytteistä. Kesällä 1878 hänet karkotettiin Aunuksen kuvernementtiin, mutta matkalla hän pakeni. Tämän jälkeen Perovskaja liittyi Zemlja i volja -järjestöön ja sen hajottua kesällä 1879 Narodnaja voljaan. Sen toimeenpanevan komitean jäsenenä hän osallistui Aleksanteri II:n murhayritysten valmisteluun. Keisarin kuolemaan johtaneen attentaatin olivat suunnitelleen Perovskaja ja hänen aiemmin pidätetty aviomiehensä Andrei Željabov.
Murhan jälkeen Sofja Perovskaja vangittiin, tuomittiin kuolemaan ja hirtettiin Pietarissa Semjonovskin kentällä. Hän oli ensimmäinen Venäjällä valtiorikoksesta teloitettu nainen. Vuosina 1918–1991 Perovskajan nimeä kantoi Pietarissa Pieni Tallikatu (ven. Malaja Konjušennaja).
Robert Fergusson
thumb|250px|Robert Fergussonin muotokuva Alexander Runcimanin maalaamana 1772
Robert Fergusson (1750–1774) oli skotlantilainen, realistinen ja humoristinen runoilija, joka julkaisi runokokoelman Poems. Burns sai vaikutteita häneltä.
Banque de France
Banque de France on Ranskan keskuspankki. Se on ollut Euroopan keskuspankkijärjestelmän ja eurojärjestelmän osa niiden perustamisesta asti. Banque de France perustettiin 18. tammikuuta 1800 Ranskan ensimmäisen konsulin Napoleon Bonaparten myötävaikutuksella ja kansallistettiin vuonna 1945. Nykyinen Banque de Francen pääjohtaja on François Villeroy de Galhau, joka astui virkaansa 1. marraskuuta 2015.
Tehtävät
Banque de Francella on kolme aluetta, joihin se jakaa tehtävänsä: rahapolitiikka, rahoitusvakaustehtävät ja talouspalvelut. Rahapoliittiset tehtävät liittyvät pitkälti Euroopan keskuspankin määräysten täytäntöönpanoon Ranskassa sekä Ranskan talouden tarkkailuun. Se muun muassa uudelleenrahoittaa ranskalaisia pankkeja ja ostaa velkakirjoja osana Euroopan keskuspankin osto-ohjelmaa. Banque de France laskee liikkeelle ranskalaiset eurosetelit ja on suurin euroseteleiden liikkeellelaskija. Se myös ylläpitää kullasta ja ulkomaisesta valuutasta koostuvaa valuuttavarantoa. Banque de Francen kultavarannot olivat vuonna 2017 suurudeltaan 84,7 miljardia euroa eli 2 436 tonnia, mikä teki siitä maailman neljänneksi suurimman kultavarannon. Kokonaisuudessaan valuuttavaranto oli tuolloin suurudeltaan 133 miljardia euroa.
Banque de Francen alainen Autorité de contrôle prudentiel et de résolution -viranomainen valvoo ranskalaisia pankkeja ja muita rahoituslaitoksia. Vuonna 2017 se suoritti 185 omaa tarkastustehtävää ja 48 tarkastustehtävää Euroopan keskuspankin puolesta osana yhteistä valvontamekanismia. Valvottavana oli vuonna 2017 yli seitsemänsataa hyväksyttyä pankkia ja saman verran muita rahoituslaitoksia. Lisäksi Banque de France huolehtii maksuvälinejärjestelmän vakaudesta ja toimii yhteistyössä Haut Conseil de stabilité financièren kanssa muissa talouden vakauteen liittyvissä tehtävissä.
Muita talouteen liittyviä tehtäviä Banque de Francella on muun muassa kuluttajasuojan valvontaan liittyvissä asioissa. Banque de France on tilastoviranomainen talouteen liittyvissä asioissa. Ranskan valtion tili on Banque de Francessa.
Organisaatio
pienoiskuva|150px|Banque de Francen nykyinen pääjohtaja [[François Villeroy de Galhau.]] Pääjohtaja johtaa Banque de Francen tehtävien toimeenpanoa. Hän on puheenjohtaja yleisneuvostossa ja johtokunnassa. Lisäksi Banque de Francella on kaksi varapääjohtajaa. Ranskan hallitus nimittää pääjohtajan ja varapääjohtajat kuuden vuoden kaudeksi, joka on uusittavissa kerran. Pääjohtajan ja varapääjohtajan lisäksi johtokuntaan kuuluu Banque de Francen osastojen johtajia.
Banque de Francen korkein päättävä elin on yleisneuvosto. Yleisneuvosto päättää pankin tehtävistä siltä osin, kuin se ei kuulu Euroopan keskuspankkijärjestelmän toimivaltaan, sekä henkilöstöstä ja budjetista. Yleisneuvostoon kuuluvat pankin pääjohtaja ja kaksi varapääjohtajaa, kaksi kummankin Ranskan parlamentin kamarin puhemiehen nimittämää edustajaa, kaksi Ranskan hallituksen nimittämää edustajaa, yksi pankin työntekijöiden edustaja ja pankkivalvonnasta vastaavan Autorité de contrôle prudentiel et de résolution -viranomaisen varapuheenjohtaja. Viimeiseksi mainittua lukuun ottamatta jäsenten kausi on kuusi vuotta.
Banque de Franceen kuuluu 96 paikallista haarakonttoria, 21 talouskeskusta ja 6 kotitalouksien velkaneuvontakeskusta. Näistä 52 käsittelee käteistä. Lisäksi Banque de Francella on 74 asiakaspalvelupistettä kaupungeissa, joissa sillä ei ole pysyvää haarakonttoria.
Historia
Perustamista ehdotti joukko pankkiireja, joita tuki voimakkaasti Ranskan ensimmäinen konsuli Napoleon Bonaparte, josta tuli myöhemmin Ranskan keisari. Napoleon halusi luoda vakautta Ranskan suuren vallankumouksen jälkeen vallinneisiin oloihin. Banque de France perustettiin virallisesti 18. tammikuuta 1800. Se oli alkujaan yksityisomisteinen, koska Napoleon uskoi yksityisen omistuksen parantavan luottamusta pankkiin. Se sai vuonna 1803 yksityisoikeuden seteleiden liikkeellelaskemiseen, mikä nosti sen keskuspankin asemaan. Kun pankin omistajat olivat suunnitelleet lainanmyöntämisen rajoittamista Ranskan valtiolle, Napoleon reagoi tähän ottamalla korkeimman päätösvallan pankin toimielimissä omistajilta hallituksen nimittämille edustajille vuonna 1806.
Euro otettiin käyttöön vuoden 1999 ensimmäisenä päivänä. Euro korvasi Ranskan frangin virallisena valuuttana. Euron ja Ranskan frangin suhde oli 6,55957. Valtaosa rahapoliittisesta päätöksenteosta siirtyi Banque de Francelta Euroopan keskuspankille. Jean-Claude Trichet, järjestyksessä toinen Euroopan keskuspankin pääjohtaja oli ollut Banque de Francen pääjohtaja.
Ksylenolioranssi
Ksylenolioranssi (C31H32N2O13S) on triaryylimetaaneihin kuuluva väriaine ja kompleksometrinen indikaattori. Yhdistettä käytetään kvantitatiivisessa analyysissä niin kemiassa kuin biokemiassakin.
Synteesi
Ksylenolioranssia voidaan valmistaa kresolipunaisesta, iminodietikkahapon natriumsuolasta ja formaldehydistä.
Käyttö
Ksylenolioranssia käytetään indikaattorina kompleksometrisissä titrauksissa. Vapaana se on väriltään keltaista ja metallin kanssa kompleksina punaista. Sitä voidaan käyttää indikaattorina muun muassa vismutin, kuparin, kadmiumin, koboltin, lyijyn, toriumin, elohopean ja sinkin määritykseen. Ksylenolioranssin ja metallien muodostamia komplekseja käytetään myös metallien määritykseen spektrofotometrisesti.
Ksylenolioranssia käytetään biokemiassa lipidien sisältämien peroksidien määrittämiseen. Peroksidit hapettavat happamissa olosuhteissa kahdenarvoisen rautaionin kolmenarvoiseksi, joka muodostaa ksylenolioranssin kanssa punertavan kompleksin. Kompleksin pitoisuus voidaan määrittää spektrometrillä ja saada sitä kautta selville näytteen peroksidipitoisuus.
Vähä Maisaari
Vähä Maisaari on entisen Rymättylän kunnan, nykyisen Naantalin kaupungin eteläosassa sijaitseva saari. Saaren pinta-ala on 0,40 neliökilometriä ja vakituisia asukkaita on 2. Vapaa-ajan asuntoja saarella on 7 (pois lukien vapaa-ajan asunnot, joissa asutaan pysyvästi). Saarelle ei ole kiinteää tieyhteyttä.
Suuremmista saarista Vähä Maisaaren läheisyydessä on koillispuolella Sakoluoto ja eteläpuolella Aaslaluoto. Vähä Maisaaren suurin pituus on noin 1,3 kilometriä.
James Fergusson
pienoiskuva|James Fergusson James Fergusson (1808–1886) oli brittiläinen arkkitehti. Hän kirjoitti yhtäältä intialaisesta, itämaisesta ja klassisesta rakennustaiteesta, toisaalta uudemmastakin arkkitehtuurista ja tyylihistoriasta. Hänen pääteoksensa on History of Architecture in all Countries (1873–1876).
Heikki Kääriäinen
Heikki Kääriäinen (14. tammikuuta 1872 Iisalmen maalaiskunta – 26. lokakuuta 1947 Iisalmen maalaiskunta) oli suomalainen torppari, pienviljelijä ja sosialidemokraattien kansanedustaja.
Kääriäisen vanhemmat olivat rukkisorvari Olli Reetrikki Kääriäinen ja Eeva Stina Huttunen. Hän oli vuodesta 1890 alkaen torpparina ja myöhemmin pienviljeljänä Iisalmen maalaiskunnassa.
Kääriäinen oli kansanedustajana 1910–1917, 1919–1922 ja 1933–1945 edustaen Kuopion läänin läntistä vaalipiiriä. Hän oli presidentin valitsijamiehenä vuoden 1931 presidentinvaaleissa. Kääriäinen oli Iisalmen maalaiskunnan kunnanvaltuuston ja kunnallislautakunnan jäsenenä.
Heikki Kääriäinen oli naimisissa vuodesta 1900 Reeta Tiina Kokkosen kanssa.
Krødsherad
Krødsherad on kunta Vikenin läänissä Norjassa. Krødsheradin kunta perustettiin 1. tammikuuta 1901, kun se erotettiin Sigdalin kunnasta. Tammikuussa 2013 tehdyn väestönlaskennan mukaan kunnassa oli 2 223 asukasta.
Itä-Afrikan aasialaiset
Itä-Afrikan aasialaiset ovat Ison-Britannian entisillä Itä-Afrikan siirtomaa-alueilla asuvia alueelle lähinnä Intiasta tulleiden siirtolaisten jälkeläisiä. Heitä asuu Itä-Afrikassa edelleen Keniassa, Tansaniassa ja Ugandassa. Afrikan maiden itsenäistymisen jälkeen monet ovat myös muuttaneet esimerkiksi Britanniaan tai Kanadaan.
Historia
Aasialaisia on liikkunut Itä-Afrikassa useiden vuosisatojen ajan, mutta nykyiset alueen aasialaiset polveutuvat pääasiassa Mombasan ja Ugandan välistä rautatietä vuosina 1896–1902 rakentamaan tuoduista intialaisista. Afrikkalaista työvoimaa ei joko ollut saatavilla, tai se oli vihamielistä hanketta kohtaan. Itä-Afrikkaan tuotiin noin 32 000 intialaista siirtotyöläistä, mutta monet heistä kuolivat tauteihin tai palasivat kotimaahansa töiden jälkeen. Noin 7 000 intialaista jäi alueelle asumaan. Alueelle jääneet alkoivat toimia menestyksekkäästi esimerkiksi kaupan alalla ja uutiset tästä houkuttelivat lisää muuttajia Intiasta. Vuonna 1914 intialaisten etuja ajamaan perustettiin East African Indian National Congress, joka vaati etenkin tasavertaisuutta valkoisten kanssa hallinnossa. Yhteistyötä mustien kansalaisoikeusliikkeiden kanssa ei juurikaan tehty.
Itä-Afrikan maiden itsenäistyttyä aasialaiset saivat valita ottavansa joko uuden maan kansalaisuuden tai pitävänsä Britannian kansalaisuuden, johon ei tosin kuulunut asumisoikeutta Britanniassa. Monet valitsivat Britannian kansalaisuuden, koska sen koettiin tarjoavan turvaa. Itsenäistyneissä maissa aloitettiin afrikkalaistamistoimenpiteet ja esimerkiksi aasialaisten toiminta maaseudulla estettiin. Heitä painostettiin myös ulos hallinnon viroista. Kaupungeissa yksityisellä sektorilla heidän asemansa turvana oli heidän korvaamattomuutensa paikallisissa talouksissa. Vuonna 1972 Ugandan hallitsija Idi Amin karkotti maastaan noin 80 000 aasialaista ja heidän omaisuutensa jaettiin hänen tukijoilleen. Keniassa olot säilyivät suhteellisen vakaana vuoteen 1982 saakka, jolloin vallankaappauksen yhteydessä puhkesi aasialaisvastaisia mellakoita. Kenian olot rauhoittuivat sittemmin joksikin aikaan ja maassa palattiin monipuoluejärjestelmään 1991, Samana vuonna Uganda esitti pyynnön maasta karkotetuille aasialaisille näiden paluusta takaisin. Tansaniassa puhkesi aasialaisvastaisia mellakoita vuonna 1993 ja Kenian vuosien 2007–2008 presidentinvaaleista syntyneiden levottomuuksien takia monet aasialaiset lähtivät muualle.
Luettelo Ming-dynastian keisareista
Tämä on luettelo Ming-dynastian hallitsijoista, jotka hallitsivat Kiinaa vuosina 1368–1644.
Saloinen (Janakkala)
Saloinen on jo keskiajalla perustettu Janakkalan kirkkopitäjään kuulunut suomalainen maalaiskylä Janakkalassa Kanta-Hämeen maakunnassa Etelä-Suomen läänissä. Se on noin 15 kilometriä itään Janakkalan päätaajamasta Turengista. Saloisten naapureita ovat etelässä Löyttymäen kylä ja lännessä järvien takana Tyry, pohjoisessa Lempelto ja idässä Hämeenlinnan (vuoteen 2009 Lammin kuntaa) puoleiset Arrankorpi ja Perinkää. Koulua ei ole Saloisilla toiminut sitten vuoden 1967, nykyisin peruskoululaiset suorittavat ala-asteen Löyttymäessä sekä Heinäjoella ja yläasteen Turengissa. Saloisilla sijaitsee Lempellonjärvi, jonka vuoksi se on suosittua kesämökkiseutua. Saloisilla sijaitsee kotimuseo Kivikellarinmäki ja Harjulan matkailutila. Saloisten korkein kohta on Kiialankallio, 164,9 m. Palveluista yhä toimiva on Eerolan kyläkauppa. Tunnettuja Saloisilta kotoisin olevia on ainakin professori Olavi Borg. Saloisilla syntyivät myös veljekset kansanedustaja Pekka Löyttyniemi, kaupunkineuvos Heikki Löyttyniemi ja päätoimittaja Veikko Löyttyniemi. Aikanaan 1940-luvulla Saloisilla teki eläinaiheisia pienoisveistoksia Anton Ravander-Rauas.
Bertin päiväkirjat
Bertin päiväkirjat on Anders Jacobssonin ja Sören Olssonin kirjoittama suuren suosion saanut kirjasarja.
Kirjasarjassa fiktiivisessä Öreskogan kaupungissa asuva teini-ikäinen Bert Ljung, perheensä ainoa lapsi, jonka suurin kiinnostuksen kohde on tytöt, joista hän aina haaveilee. Hän on sarjan alussa 11-vuotias ja lopussa 16. Bertin lisäksi yleisiä hahmoja ovat tämän ystävät sekoileva Åke Nordin ja Erik ”Pikku-Erik” Linstett, joka puolestaan on kuvattu avuttomaksi ja jokseenkin lapselliseksi pojaksi, jolle Bert ja Åke tapaavat tehdä kiusaa. Yksi Bertin tyttöystävistä on Nadja Nilsson, joka käy eri koulua kuin Bert. Bertillä on myös huonosti menestynyt bändi, jonka nimi oli alussa Pöpöjä päässä, sittemmin Heman Hunters ja sitten PS. Bertillä on kilpikonna nimeltä Ove. Sarjan alkuaikoina Bert vihasi nimeään ja kutsui itseään Treb Walkeriksi. Treb on Bert väärinpäin ja Walker tulee Bertin ihannoimasta lännenmiehestä.
Kirjojen pohjalta on tehty sekä televisiosarja Bert (1994) että kokoillan elokuva Bert – viimeinen viaton (1995).
Suolammi (Jämsä, Vekkula)
Suolammi on Keski-Suomessa Jämsässä Vekkulan kylän lähellä sijaitseva lampi.
Maantietoa
Lammen pinta-ala on 1,8 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 650 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 174,6 metriä mpy.
Launo Laakkonen
Pauli Launo Johannes Laakkonen (29. heinäkuuta 1925 Puikkola, lähellä Sortavalaa – 4. huhtikuuta 2009 Helsinki) oli suomalainen teollisuusneuvos, joka perusti Temet Oy:n ja työskenteli sen toimitusjohtajana.
Hän opiskeli Viipurissa metallialaa ennen perheen muuttoa Helsinkiin talvisodan jälkeen. Hän valmistui 1947 teknikoksi Helsingin teknillisestä oppilaitoksesta.
Yritystoiminta
Huhtikuussa 1953 hän käynnisti pienen metallipajan Kamakuopaksi kutsutussa kellarihuoneistossa Helsingin Käpylässä. Ensimmäiset tuotteet olivat koulujen voimisteluvälineitä. Vuonna 1953 yritys sai nimeksi Teräs- ja Metallityöt Oy, joka myöhemmin lyhennettiin Temet Oy:ksi. Sillä oli alussa neljä työntekijää. Parin vuoden kuluttua Laakkonen uskalsi jättää työnsä Strömbergillä ja ryhtyä päätoimisesti Temet Oy:n vetäjäksi ja toimitusjohtajaksi.